Laure Prouvost

Laure Prouvost (Croix, Frantzia, 1978) artista garaikidea da, Anberes (Belgika) eta Londres (Erresuma Batua) artean bizi eta lan egiten duena. 2013ko Turner Saria eman zioten. 2019an, Veneziako Biurtekoan Frantzia ordezkatu zuen "The Deep Blue Sea Surrounding You" multimedia lanarekin.

 Bizitza 
Prouvost Frantzia Garaiko Nord departamenduan dagoen Croix udalerrian jaio zen, Lilleko (Frantzia) luxuzko auzo batean, eta joera artistiko handiko tokiko eskola batera joan zen. Zinema-ikasketak egin zituen Central Saint Martins-en eta Goldsmiths-en (Londresko Unibertsitatea) ere izan zen. Saint Martins-en graduatu ostean, John Latham artistaren laguntzaile lanetan jardun zuen, eta honelaxe deskribatu zuen: "Aitona baten antz handiagoa du nire benetako aitonarena baino". Tate Britainen eta Arte Garaikideko Institutuan egin ditu erakusketak. 2011. urtean, Whitechapel Gallery-rekin batera, Emakumeentzako Artearen MaxMara Saria eman zioten, eta bere lana Reggio Emilia-ko (Italia) Collezione Maramotti arte garaikideko bilduma pribatuan agertu da. Prouvosten lanak instalazioa, collagea eta zinema uztartzen ditu.

Oberhausengo 57. Zinemaldian sari nagusia irabazi zuen. 2014. urtean, bere lehen bakarkako erakusketa egin zuen Estatu Batuetako museo batean, New Museum-en, Ahanzturarako izenburupean.

 2013ko Turner saria 
2013ko Turner Saria irabazi zuen Kurt Schwitters artistari erantzunez egindako Wantee izeneko instalazio batekin. Te festa baten harira, Prouvost eta Schwittersen aitonaren arteko fikziozko harreman bat deskribatzen du film batek. Lanaren izenak Schwittersen bikoteak gonbidatuei "tea nahi duten" galdetzeko zuen ohiturari egiten zion erreferentzia. Epaimahaiaren iritziz, lana "bikaina da, oso atmosferikoa den ingurune batean irudiak eta objektuak modu konplexu eta ausartean konbinatzen dituelako". Oro har, Prouvost ezusteko irabazletzat jo zuten.

2018. urtean Parisko Palais de Tokyo-rako  Ring Sing and drink for Trespassing izeneko instalazioa sortu zuen.

 Hautatutako lanak 

 2007: Owt, bideoa
 2010: I need to take care of my kontzeptual Grand dad, bideoa
 2010: The Artist, bideoa
 2010: It Heat Hit, bideoa
 2011: The Wanderer, bideoa
 2012: Why does Gregor never rings, bideo instalazioa
 2013: Farfromwords: car mirrors eat raspberries when swimming through the sun, to swallow sweet smells, bideo instalazioa
 2013: Wantee,bideo instalazioa
 2016: We would be floating away from the dirty past, bideo instalazioa
 2016: Lick in the Past, bideoa
 2017: Dit Learn, bideoa

 Sariak eta aintzatespenak 

 2013an Turner Saria

 Erreferentziak 

 Kanpo estekak 

 www.laureprouvost.com


Kategoria:Frantziako artistak
Kategoria:Emakume artistak